Diari Oficial de la Generalitat Valenciana


Sumari del DOGV 2240, del 06-04-1994 (1994/831048)

RESOLUCIÓ de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc entre la Universitat Jaume I de Castelló i la Generalitat Valenciana per mantenir la col.laboració cultural, educativa i científica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2240

Data del DOGV
:   06-04-1994

Secció del DOGV
:   ALTRES DISPOSICIONS

Número del document
:   1994/831048


Data del document
:   21-03-1994

Organisme emissor
:   Presidència de la Generalitat

Tipus de document
:   Resolució

RESOLUCIó de 21 de març de 1994, de la Direcció General de Relacions amb les Corts i del Secretariat del Govern, per la qual es disposa la publicació del conveni marc entre la Universitat Jaume I de Castelló i la Generalitat Valenciana per mantenir la col·laboració cultural, educativa i científica. [94/2042]  
Subscrit, després de la tramitació reglamentària, entre la Universitat Jaume I de Castelló i la Generalitat Valenciana, el dia 16 de desembre de 1993, un conveni marc per mantenir la col·laboració cultural, educativa i científica, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0004/94, i que figura com a annex d'aquesta resolució.  
València, 21 de març de 1994.- El director general de Relacions amb les Corts i del Secretariat del Govern.  
Conveni marc entre la Universitat Jaume I de Castelló i la Generalitat Valenciana per mantenir col·laboració cultural, educativa i científica  
A la ciutat de València, 16 de desembre de 1993  
Reunits  
D'una banda, el Sr. Joan Lerma Blasco, president de la Generalitat Valenciana, i de l'altra, el Sr. Celestino Suárez Burguet, rector de la Universitat Jaume I de Castelló.  
El primer actua en nom i en representació de la Generalitat Valenciana, en compliment de l'acord pres pel Consell de la Generalitat Valenciana, en la sessió de data 7 de desembre de 1993; i el segon, en nom i en representació de la Universitat Jaume I de Castelló. De conformitat amb la legislació vigent i les previsions de la seua normativa singular.  
Formalitzen aquest conveni segons les següents   
Clàusules  
Primera. Aquest conveni revesteix el caràcter d'acord marc de col·laboració cultural i d'assistència mútua entre la Universitat Jaume I de Castelló i la Generalitat Valenciana.  
Segona. Aquest conveni es desplegarà posteriorment en els aspectes concrets i específics, per mitjà de convenis singularitzats.  
Tercera. Tant en aquest conveni com en els que posteriorment puguen subscriure-s'hi, es tindran en compte els principis següents:  
1. El Consell de la Generalitat Valenciana i la Universitat Jaume I es comprometen a:  
1.1 La realització conjunta d'activitats culturals i l'assessorament de la Universitat en la planificació cultural, educativa i científica de la Comunitat Valenciana.  
1.2 La utilització recíproca de locals i d'instal·lacions de qualsevol tipus.  
1.3 La col·laboració i l'assistència tècnica en el camp de la informàtica, amb la possibilitat que la Generalitat Valenciana tindrà accés als mitjans de què disposa la Universitat.  
1.4 L'accés als fons bibliogràfics i de documentació de les dues institucions.  
1.5. La subscripció de convenis sobre prestació de serveis d'interès mutu.  
2. Les contraprestacions econòmiques s'establiran en cada conveni concret.  
3. Aquest conveni vigeix a tots els efectes establerts des del dia de la data de la signatura, per a ambdues parts, i la seua durada serà indefinida.  
Quarta. El Consell faculta a cada conselleria de la Generalitat Valenciana, en raó de matèries pròpies de la seua competència, per a tots aquells tràmits i gestions que calga per enllestir aquestes actuacions, i perquè subscriguen els convenis singularitzats que se signen a l'empara d'aquest conveni marc, sempre dins les possibilitats econòmiques que per a cada conselleria s'assenyalen en el pressupost del Consell i en les bases d'execució d'aquest.  
En aquestes condicions es formalitza aquest conveni, que aprovat pels compareixents després de llegir-lo, el signen al lloc i en la data indicats.  
El presidente El rector  
de la Generalitat Valenciana de la Universitat Jaume I de Castellón  
Joan Lerma Blasco Celestino Suárez Burguet